Namangan qoʻgʻirchoq teatri. Namangan qoʻgʻirchoq teatri – Namangan shahar, Alisher Navoiy koʻchasida joylashgan qoʻgʻirchoq teatr. Teatr 240 oʻrinli tomosha zali va 70 oʻrinli kinozaliga ega. Namangan qoʻgʻirchoq teatrining oʻzida qoʻgʻirchoqlarni tayyorlash sexi ham mavjud. Teatrning ochilish marosimi 2024-yil 10-fevral kuni boʻlib oʻtgan va shu kunning oʻzdan qoʻgʻirchoq teatri oʻz faoliyatini boshlagan. Ochilish marosimida poytaxtdan va qoʻshni viloyatlardan kelgan mehmonlar, keng jamoatchilik vakillari, yoshlar va Namangan viloyati hokimi Shavkat Abdurazzoqov ishtirok etgan. Mehmonlarga yangi teatrda ilk sahna asari – Iqbol Mirzo qalamiga mansub „Alisher Navoiy va Husaynning yoshligi“ spektakli namoyish etilgan.